Diari Oficial de la Generalitat Valenciana


Sumari del DOGV 8897, del 03-09-2020 (2020/6911)

RESOLUCIÓ de 20 d'agost de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 76/18-EAE Paterna.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8897

Data del DOGV
:   03-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6911


Data del document
:   20-08-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Paterna
    * impacte ambiental

RESOLUCIÓ de 20 d'agost de 2020, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 76/18-EAE Paterna. [2020/6911]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, que estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 76/18-EAE Paterna.  
  
«Informe ambiental i territorial estratègic  
Tràmit: Avaluació ambiental de la modificació puntual número 75 del PGOU de Paterna.  
Promotor: Ajuntament de Paterna  
Autoritat substantiva: Comissió Territorial d'Urbanisme de València  
Localització: terme municipal de Paterna (València)  
Expedient: 76-2018-EAE  
  
La Comissió d'Avaluació Ambiental, en sessió celebrada el 12 de desembre de 2019, va adoptar l'acord següent:  
Vista la proposta d'informe ambiental i territorial estratègic de la modificació puntual número 75 del PGOU de Paterna, en els termes següents:  
  
El 14 de desembre de 2018 té entrada en el Servei d'Avaluació Ambiental Estratègica la sol·licitud d'inici del procediment d'avaluació ambiental i territorial estratègica relativa a la modificació puntual número 75 del PGOU de Paterna, que indica on s'allotja la documentació tècnica, remesa per l'ajuntament corresponent.  
  
1. Documentació presentada  
L'arxiu PDF que conforma la documentació tècnica, baixat de la seu electrònica municipal, conté -entre d'altres\*-, el document inicial estratègic i l'esborrany de la modificació puntual del pla, amb el contingut previst en l'article 50 de la LOTUP. S'acompanya amb el Decret d'Alcaldia número 3876, de 20 de novembre de 2018, relatiu a l'inici del tràmit d'avaluació ambiental. (\*S'hi inclou el Pla de participació pública i s'hi citen dos apartats més -la memòria de sostenibilitat econòmica i l'estudi d'integració paisatgística-, pendents de completar).  
  
  
2. Planejament vigent  
El planejament vigent a Paterna és el Pla general d'ordenació urbana aprovat definitivament per l'Acord de la Comissió Territorial d'Urbanisme de València, de 15 de novembre de 1990, que no va ser sotmés a avaluació ambiental. S'han tramitat amb posterioritat múltiples modificacions i diversos plans de desenvolupament.  
  
3. Objecte, descripció i justificació del pla  
Objecte, justificació i abast de la modificació  
Segons s'hi indica, amb la proposta es persegueix, mitjançant la gestió urbanística del sòl, obtindre 3.029 m² de terrenys qualificats en el planejament com a zona verda (Clau 31-Zones verdes, espais lliures i parcs urbans) que no es troben incorporats al patrimoni municipal de sòl i l'obtenció dels quals es preveu en el PGOU mitjançant expropiació. Per a compensar el preu just de l'expropiació es proposa generar sostre edificable: una part, incrementant les altures de parcel·les pròximes, i l'altra part, requalificant per a ús residencial una porció de zona verda.  
  
Per a mantindre l'equilibri dotacional es disposa una nova zona verda en sòl no urbanitzable, que confronta amb sòl urbà.  
  
Els àmbits afectats per la proposta d'ordenació són els següents:  
  
Àmbit 1. Zona verda. Es tracta de l'àmbit de sòl urbà identificat com a O/IV-31/148 en el planejament, que pertany a la xarxa local de dotacions públiques, amb una superfície de 3.680\* m², dels quals es pretenen obtindre 3.029 m². Quedaran pendents d'expropiació o gestió 651 m², que no es veuen afectats per la modificació. S'hi indica que l'àmbit a obtindre és la part de la zona verda corresponent a la parcel·la cadastral 2866631CP5013V4802NW, localitzada al carrer Carmen Roca núm. 9-A (abans, carrer la Peña). En la base de dades cadastral consta, per a aquesta parcel·la, una superfície de 2.946 m². (\*Es considera que la superfície de 3.860 m² indicada en dos apartats del document és una errata).  
Es proposa requalificar una part d'aquest sòl, reservat en el PGOU per a ús dotacional zona verda, i conformar un solar edificable de 1.143 m² per a ús residencial, en el qual es permeten 5 plantes, més àtic reculat (6.485 m² de sostre).  
Àmbit 2. Parcel·les edificables. A més del solar residencial edificable proposat, s'incrementen les altures previstes en el Pla per a altres parcel·les pròximes (solars situats al carrer Carmen Roca núm. 14, cantó amb carrer Poeta Zorrilla núm. 23, i en el núm. 25), de manera que es permet un nombre de plantes similar a les altures consolidades en l'illa i els voltants. Es passa de 4 plantes + àtic a 6 plantes + àtic. Segons els plans d'ordenació del PGOU vigent d'aquesta zona, es permeten 4 plantes en les illes de les parcel·les afectades, i 3 o 4 en les de l'entorn. Les edificabilitats i aprofitaments vigents i proposats serien els següents:  
  
  
Per a estimar el valor de la part de zona verda a obtindre es proposa assignar als terrenys l'aprofitament tipus de la zona (AT=2,81 m²t/m²).  
  
  
 Segons el planejament vigent Derivat de la modificació proposada \*  
Àmbit de zona verda afectat per mod. 3.029 m² 3.029 m²  
Part de zona verda a obtindre  
Aprofitament que correspondria 3.029 m²  
8.511,49 m²t 3.029 € 1.143 = 1.886 m²  
5.299,66 m²t  
  
  
(\* En el document es calcula l'aprofitament sobre l'àmbit afectat, incloent-hi la part que es pretén requalificar per a ús residencial)  
  
  
Àmbits per a incrementar/generar edificabilitat i zones verdes segons el pla vigent i la modificació proposada  
  
Àmbit 3. Sòl no urbanitzable. Per a garantir l'equilibri de les dotacions públiques es preveu qualificar com a zona verda, sense alterar-ne la classificació, una porció de sòl equivalent a la requalificada per a ús residencial (1.143 m²).  
Es proposa, per a fer-ho, la parcel·la 64 del polígon 10 de rústica, que confronta amb una altra zona verda prevista en el planejament en el carrer València, identificada com a O/IV-31/149. Segons l'apartat 10 del document inicial estratègic, aquesta parcel·la té 1.104 m²; considerant que correspon amb la part classificada com a sòl no urbanitzable de la parcel·la 64 del polígon 10 (referència 79265P837812402330JJ), la seua superfície són 1.096 m², segons cadastre, i la de la parcel·la completa són (sòl urbà i sòl no urbanitzable) 1429 m².  
Es proposa assignar a aquesta parcel·la la Clau 31 del PGOU (Zones verdes, espais lliures i parcs urbans), i s'hi assenyala que l'Ajuntament destinarà a espais lliures i pistes esportives aquests terrenys, que són propietat seua.  
Àmbits de modificació de la proposta  
Alternatives. Davant de la problemàtica exposada, es plantegen únicament dues alternatives.  
Alternativa zero: execució de la gestió prevista en el PGOU vigent, ja siga per a calcular el preu just o per a compensar els drets dels propietaris. S'ha de valorar la parcel·la a obtindre, i per a fer-ho es considera l'aprofitament tipus de l'àrea de repartiment Nucli Urbà de Paterna (AT=2,81 m²t/m²), que, aplicat sobre la superfície a obtindre (3.029 m²), dona com a resultat 8.511,49 m² t.   
Aquest aprofitament serà el que s'ha de comprar o compensar a valor de mercat, amb l'impacte consegüent en el pressupost municipal.  
  
Alternativa u: correspon a la modificació proposada, amb la qual es pretén compensar el preu just de l'expropiació dels 3.029 m² de zona verda permetent materialitzar sostre equivalent amb dues altures més en el solar del carrer Carmen Roca, 14, i requalificant una part de la zona verda (sense arbratge). S'hi indica que el planejament disposa IV plantes, però l'edificació consolidada en l'illa té entre V i VI plantes.   
  
S'hi assenyala que amb aquesta alternativa es manté la qualificació de zona verda en la part de la parcel·la amb arbratge a preservar, que és la que més valor ambiental té, i que s'incorpora al patrimoni municipal de sòl i se'n permet l'obertura al públic.  
A més, es reordenen els volums de l'illa i es millora el paisatge urbà del carrer Carmen Roca, de manera que es completa l'escena urbana i es preserva i es valora la massa boscosa que hi ha en el sòl afectat -d'acord amb les ordenances de protecció de l'arbratge urbà de Paterna- i també els solars que donen al carrer Carmen Roca, ja que l'edificació d'aquests produirà una millora de l'ambient urbà. Al seu torn, es qualifica com a zona verda una superfície de 1.143 m² \* de sòl no urbanitzable de propietat municipal, situat al carrer València, per a desenvolupament d'espais lliures i pista esportiva. Es considera que no es requereix suplementar la xarxa primària de zones verdes.  
L'elecció de l'alternativa 1 es deu al fet que permet incorporar la zona verda O/IV-31/148 a l'ús públic de manera més eficient, i la reducció d'aquesta es compensa amb la compra i incorporació a la zona verda del carrer València (O/IV-31/149) de 1104 m² \* de sòl per a pistes esportives i espais lliures. (\*La superfície indicada en el document difereix entre diversos apartats).  
  
Desenvolupament, mesures previstes i seguiment:  
Es considera que amb la proposta no es genera cap efecte negatiu sobre el medi ambient, el territori o el canvi climàtic, per la qual cosa no es proposen mesures específiques per a previndre'n, reduir-ne, compensar-ne o mitigar-ne la incidència, més enllà de les previsions del planejament vigent.  
S'estima que tindrà un efecte positiu sobre el medi ambient, en incorporar una zona verda a la trama urbana i preservar-ne la massa arbòria i dotar-la de caràcter públic.   
L'obtenció i obertura a l'ús públic de la zona verda del carrer Carmen Roca està entre les actuacions prioritàries a dur a terme per l'Ajuntament per a revitalitzar l'entorn urbà, concretament l'obtenció de la zona verda situada en el barri de Campament.   
Amb el desenvolupament de la modificació es pretén millorar la qualitat de vida dels ciutadans.  
La proposta forma part del projecte Actua, s'emmarca en el Programa europeu de desenvolupament regional (Fons FEDER) com a Estratègia de desenvolupament urbà sostenible (EDUSI) implementada per l'Ajuntament de Paterna.  
  
4. Consultes realitzades  
Per part de la Direcció General amb competència en avaluació ambiental, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), la documentació aportada s'ha sotmés a consulta, en la condició que tenen d'administracions públiques afectades, a:  
  
Consulta Informe Administració consultada  
8/1/2019 26.11.2019 Conselleria de Política Territorial, Obres Públiques i Mobilitat  
Servei Territorial d'Urbanisme  
8/1/2019 7/8/2019  
19.11.2019 Conselleria de Política Territorial, Obres Públiques i Mobilitat  
Direcció General de Política Territorial i Paisatge  
Servei d'Ordenació del Territori (PATRICOVA)  
  
Servei d'Infraestructura Verda i Paisatge  
8/1/2019 € Conselleria de Política Territorial, Obres Públiques i Mobilitat  
Direcció General d'Obres Públiques, Transport i Mobilitat Sostenible  
Subdirecció General de Mobilitat  
  
  
Nota: els informes rebuts es publicaran en la pàgina web www.agroambient.gva.es/eae, juntament amb l'Informe ambiental i territorial estratègic.  
  
5. Identificació i valoració dels possibles efectes sobre el medi ambient  
Infraestructura verda i paisatge:  
En la documentació presentada no es fa referència a la infraestructura verda.   
Atesa la LOTUP (article 4), la infraestructura verda és el sistema territorial bàsic compost pels àmbits i llocs de més rellevant valor ambiental, cultural, agrícola i paisatgístic; les àrees crítiques del territori la transformació de les quals implique riscos o costos ambientals per a la comunitat, i l'entramat territorial de corredors ecològics i connexions funcionals que posen en relació tots els elements anteriors. S'estendrà també als sòls urbans i urbanitzables, i comprendrà, com a mínim, els espais lliures i les zones verdes públiques més rellevants, així com els itineraris que permeten la connexió d'aquests.  
  
La identificació i caracterització dels espais que la componen es realitzarà amb els instruments de planificació territorial i urbanística, a escala regional, supramunicipal, municipal i urbana, i la conselleria competent en matèria d'ordenació del territori i paisatge serà l'encarregada de supervisar-ne la coherència i funcionalitat.  
Tal com estableix la LOTUP, la planificació urbanística i territorial ha de definir i caracteritzar la infraestructura verda amb caràcter previ a l'ordenació d'usos i activitats en el territori. En la documentació s'assenyala que amb la reordenació de volums proposada millorarà l'escena urbana. No s'hi inclou cap estudi de paisatge o d'integració paisatgística.  
De conformitat amb el que estableix la LOTUP (articles 6, 34, 35, 40, 63) i amb el que assenyala el Servei d'Infraestructura Verda i Paisatge en el seu informe de 19 de novembre de 2019, el paisatge s'ha d'integrar en la planificació territorial i urbanística i ha d'incorporar, en els seus plans i projectes, condicionants, criteris o instruments de paisatge, en funció de l'abast de les seues determinacions i del paisatge afectat.  
En l'informe s'assenyala la necessitat d'elaborar un estudi d'integració paisatgística i s'assenyalen diverses consideracions que han de ser tingudes en compte per a formalitzar el contingut de l'informe esmentat i poder garantir la integració de la proposta amb els recursos paisatgístics de l'àmbit.  
  
Risc d'inundació  
El Decret 201/2015, de 29 d'octubre, del Consell, pel qual s'aprova el Pla d'acció territorial sobre prevenció del risc d'inundació a la Comunitat Valenciana, estableix que el planejament urbanístic que afecte l'ordenació estructural ha d'analitzar les condicions de drenatge superficial del territori, tant de les aigües caigudes en el seu àmbit d'actuació com de les conques vessants que l'afecten.  
En l'informe del Servei d'Ordenació del Territori, de 7 d'agost de 2019, es recullen els àmbits proposats per a materialitzar l'edificabilitat residencial, que amb la modificació s'incorporarà al pla, i s'hi assenyala que la modificació puntual no es troba afectada per risc d'inundació.  
  
L'àmbit proposat com a zona verda/espai lliure en sòl no urbanitzable (no s'ha delimitat en l'Informe) queda afectat en la part més oriental per risc geomorfològic, corresponent al barranc d'en Dolça, segons la cartografia del PATRICOVA (en la de l'SNCZI, aquesta zona no ha sigut analitzada). El barranc discorre canalitzat a l'altura de la urbanització Terramelar, per la franja que separa els dos sentits de circulació de la CV-31, i aigües avall, en paral·lel per l'oest d'aquesta via fins a confluir amb el Túria, i el tram final d'aquest s'identifica en alguns documents com a séquia de Tormos.  
Considerant que l'Ajuntament preveu disposar pistes esportives en la zona verda proposada, cal fer referència als usos i activitats prohibits en sòl afectat per perillositat geomorfològica (article 18 de la normativa urbanística del PATRICOVA), entre els quals s'esmenten pavellons esportius coberts i, amb caràcter general, activitats que suposen una concentració elevada de persones.  
  
Infraestructures lineals  
L'àmbit de sòl no urbanitzable que es proposa com a reserva dotacional zona verda es localitza a l'entorn de la CV-31. Atesa la documentació gràfica del pla general vigent i de la seua revisió, aquest àmbit es veurà afectat en un grau divers per les determinacions derivades de la planificació viària d'ordre supramunicipal.  
  
  
Recursos hídrics  
Infraestructures de sanejament i depuració:  
La proposta comporta un increment de sostre residencial. En el document no es quantifiquen, ni s'especifica com seran atesos, l'increment en el consum de recursos hídrics, de la demanda de sanejament i depuració, ni la suficiència de les diverses instal·lacions. L'edificabilitat, no obstant això, és residencial, es localitza en sòl urbà i no sembla que l'increment de recursos haja de ser significatiu.  
  
Patrimoni cultural:  
Atesos els documents gràfics del Catàleg, l'àmbit de sòl no urbanitzable proposat com a zona verda forma part de l'Àrea de Protecció Arqueològica delimitada entorn al barranc d'en Dolça.  
Les actuacions que en aquest àmbit es proposen hauran de resultar compatibles amb la protecció del patrimoni cultural.  
  
Aspectes de caràcter urbà:  
En l'Informe de 26 de novembre de 2019, del Servei Territorial d'Urbanisme, s'assenyala que, des del punt de vista de les seues competències, a priori, no es derivarien efectes significatius, però en fases posteriors de la tramitació s'han de tindre en compte els aspectes assenyalats, entre altres: aplicar un criteri homogeni d'altures en carrer Carmen Roca (ajustada a V plantes, sense àtic) i justificar el compliment de l'article 63.3, apartat III.8, de l'annex IV, i l'estàndard global de zones verdes i parcs públics inclosos en l'ordenació estructural i detallada.  
  
Valoració de la proposta  
Increment de sòl residencial proposat i quantificació de zones verdes:  
El fonament per a incrementar l'edificabilitat residencial del planejament és, a priori, l'obtenció de sòl dotacional per a zona verda a un cost assumible per a l'Ajuntament. La proposta se centra en la quantificació de les superfícies de zones verdes i en el fet que els aprofitaments generats compensen el cost econòmic de l'obtenció d'aquestes per al municipi.  
En relació amb l'edificabilitat generada, i a part de la quantificació d'aquesta a efectes estrictament econòmics ?l'avaluació ambiental pretén integrar en els plans, juntament amb els econòmics i socials, criteris mediambientals?, s'ha de considerar que l'increment de sostre residencial comporta un increment poblacional i els increments consegüents de demandes: hídriques, de depuració, recollida de residus?, així com la necessitat de garantir la suficiència de les infraestructures per a atendre'ls.  
Considerant 100 m² sostre/habitatge i 2,5 hab./hab., i que puguen ser residencials els 8.551 m² de sostre proposats, la modificació comporta un increment de 85 habitatges i 213 habitants. Segons la fitxa de l'IVE de 2019, la població de Paterna a data 1 de gener de 2018 és de 69.156 habitants. En aquesta s'indica que d'un total de 57.093 immobles urbans en el terme, el 61,8 % són residencials (uns 31.575 habitatges). Per tant, l'increment d'habitatges i habitants resultant de la proposta representa un percentatge poc significatiu, sense perjudici que la proposta haja de preveure i especificar com s'atendran aquests increments.  
  
Localització de l'increment de sostre:  
La nova edificabilitat proposada es distribueix entre una nova parcel·la edificable i elevar les plantes admissibles en unes altres de pròximes. La nova parcel·la es localitza en sòl urbà, amb ús global residencial, sense afectar la part de zona verda amb presència d'espècies arbòries, i atenent la cartografia del PATRICOVA, no es veu afectada per risc d'inundabilitat.  
En el document es fa esment a la necessitat d'elaborar un estudi d'integració paisatgística, que no s'hi ha incorporat, necessari per a garantir la integració de la proposta amb els recursos paisatgístics de l'àmbit, d'acord amb la LOTUP i segons assenyala el servei competent en matèria de paisatge.  
Localització de nou sòl dotacional per a zona verda/espais lliures en sòl no urbanitzable i identificació de la infraestructura verda:  
  
Els terrenys proposats com a nova reserva per a zona verda-espais lliures en sòl no urbanitzable (parcel·la 60 del polígon 10) es localitzen a l'entorn de la CV-31, pròxims a la canalització del barranc d'en Dolça (séquia de Tormos, en alguns documents), que discorre en paral·lel a aquesta via per la seua part oest, i queden parcialment afectats per risc geomorfològic segons la cartografia del PATRICOVA. Al seu torn, en el Catàleg del municipi, l'entorn del barranc es considera àmbit de protecció arqueològica.   
En el document s'indica que la parcel·la 64 del polígon 10, proposada com a nova zona verda/espai lliure, li correspon segons el planejament Clau 21, sense més especificació.  
Consultat el pla general vigent (Pla de classificació, qualificació i usos del sòl), a la franja de sòl no urbanitzable que confronta amb el sòl urbà en la qual, a priori, quedaria completament englobada la parcel·la proposada com a zona verda, se li assigna Clau NU IV - 42.   
  
Segons la documentació disponible en aquest departament relativa a la revisió del Pla general de Paterna, la franja prevista per la planificació viària per a la futura ampliació de la CV-31 s'estén des d'aquesta via fins als 50 m, i arriba a afectar parcialment la zona verda proposada, per la seua franja oriental.  
Per tot això, en la delimitació de la zona verda, a part de la quantificació i disseny d'aquesta d'acord amb el que s'estableix en la LOTUP, s'haurà de respectar la franja d'afecció de la CV-31 i les prohibicions d'usos previstes en el PATRICOVA en zones amb riscos, de manera que no comporte un increment d'aquests (en la zona i/o sobre tercers), i s'hauran d'integrar els condicionants en matèria de paisatge que puguen derivar-se de l'estudi d'integració paisatgística.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic, mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
7. Proposta d'acord  
Segons el que estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que l'esborrany de la Modificació puntual núm. 75 del PGOU de Paterna avaluat no té incidència en el model territorial vigent en el municipi, no influeix en altres plans o programes, no suposa afecció significativa sobre elements del patrimoni natural ni comporta un increment significatiu del consum de recursos, i tenint en compte els informes rebuts i les consultes realitzades, es pot concloure que es tracta d'un pla dels previstos en l'article 46.3.b i que el procediment d'avaluació ambiental simplificada és suficient per a determinar que la modificació puntual de Pla proposada no presenta efectes significatius sobre el medi ambient.  
  
D'acord amb el que s'ha exposat, s'informa:  
Emetre un informe favorable en el procediment simplificat d'avaluació ambiental i territorial estratègica de la Modificació puntual número 75 del PGOU de Paterna, per no tindre efectes significatius negatius sobre el medi ambient, i correspon continuar la tramitació d'aquesta d'acord amb la seua normativa sectorial, tenint en compte les determinacions següents:  
- Els usos i activitats que es proposen en el sòl no urbanitzable (zona verda) hauran de ser compatibles amb el que s'estableix en el PATRICOVA, i així ha de quedar incorporat en la normativa reguladora de la modificació puntual per a aquest àmbit.  
- S'haurà d'elaborar un estudi d'integració paisatgística, atenent el que s'ha assenyalat en l'Informe del Servei d'Infraestructura Verda i Paisatge, de data 19 de novembre de 2019, que serà informat per aquest servei, i s'hi hauran d'incorporar, si escau, les indicacions que s'indiquen en aquest estudi.  
- La zona verda que es propose en l'entorn de la CV-31 s'ha d'ajustar deixant lliure la zona de reserva viària.  
- S'hauran de justificar les qüestions assenyalades en l'Informe del Servei Territorial d'Urbanisme, de data 26 de novembre de 2019.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
  
En vista de tot el que s'ha dit amb anterioritat, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació puntual núm. 75 del PGOU de Paterna, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar a les persones interessades que contra aquesta resolució, com que no és un acte definitiu en via administrativa, no es pot interposar cap recurs, la qual cosa no és un inconvenient perquè puguen utilitzar-se els mitjans de defensa que, en el seu dret, es consideren pertinents.  
  
Li ho notifique perquè en tinga coneixement i als efectes oportuns. I se certifica abans d'aprovar l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 19 de desembre de 2019.- El secretari de la Comissió d'Avaluació Ambiental: José del Valle Arocas.»  
  
València, 20 d'agost de 2020.- El director general de Medi Natural i d'Avaluació Ambiental: Benjamín Pérez Rocher.